Predkladacia správa

Informácia o priebežnom plnení koncepcie štátnej politiky technickej normalizácie, metrológie, skúšobníctva a akreditácie za rok 2009 sa predkladá na základe uznesenia vlády Slovenskej republiky č. 492 z 1. júla 2009.
Potreba každoročného vyhodnotenia priebežného plnenia koncepcie štátnej politiky technickej normalizácie, metrológie, skúšobníctva a akreditácie sleduje cieľ posúdiť smerovanie štátnej politiky v uvedených oblastiach.
Informácia o priebežnom plnení koncepcie štátnej politiky technickej normalizácie, metrológie, skúšobníctva a akreditácie za rok 2009 obsahuje informácie v členení na jednotlivé oblasti a a možno ju stručne zhrnúť ako úspešné napĺňanie smerovania vytýčeného vládou Slovenskej republiky na roky 2009 až 2012.
Na základe vyhodnotenia plnenia koncepcie štátnej politiky technickej normalizácie, metrológie, skúšobníctva a akreditácie za rok 2009 nevzniknú požiadavky na verejné financie, nebude mať negatívny vplyv na podnikateľské prostredie, na obyvateľov, hospodárenie podnikateľskej sféry a iných právnických osôb, na životné prostredie, zamestnanosť a informatizáciu spoločnosti.
Predložený materiál bol predmetom medzirezortného pripomienkového konania, ktorého vyhodnotenie je súčasťou predloženého materiálu.